ปกติกินยาคุมกำเนิดแบบ28 เม็ดมา2แผงแล้ว แต่มาผิดปกติ ตรงแผงที่3ที่กำลังกินอยู่เพราะพึ่งกินได้แค่ครึ่งแผง ประจำเดือนก็มา มาเยอะด้วย โดยที่เราไม่ได้ลืมกินเลยซักวัน ถือว่าอันตรายมั้ย แล้วควรหยุดกินมั้ย ยารักษาโรคซึมเศร้ามีส่วนมั้ย
สวัสดีค่ะ ยาคุมกำเนิดเป็นยาที่มีปฏิกิริยากับยาชนิดอื่นๆได้มากค่ะ แนะนำให้นำฉลากที่มีชื่อและส่วนประกอบของยาทั้ง 2 ชนิดที่กินร่วมกันไปให้แพทย์หรือเภสัชกรใกล้บ้านดูอีกครั้งค่ะส่วนเรื่องประจำเดือนที่มามากนั้น หากมาเกิน 7 วันหรือมาไม่ตรงรอบ อาจมีสาเหตุเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำหยุดการรับประทานยาคุมกำเนิดไปก่อน แล้วไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์